Христо Фотев
В двора на Караджата

chitanka.info

Земята го прибра и гроб му стана.

А тука го родиха на тревата

две борчета — два сини ятагана.

И моят вик: — Къде е Караджата?

Защото още има по земята —

коне, зацвилили за мъжки колене,

ками, заплакали за мъжки длани,

глави, презрели свойте рамене,

и страшни думи, в нощи изковани.

Защото не умира Караджата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.